**Likumprojekta**

**„Grozījumi Likumā par budžetu un finanšu vadību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Likumprojekts „ Grozījumi Likumā par budžetu un finanšu vadību” (turpmāk – projekts) izstrādāts, pamatojoties uz Ministru kabineta 2013.gada 4.februāra rīkojuma Nr.38 “Par Administratīvo sodu sistēmas attīstības koncepciju” 9.punktu, kas nosaka nozaru ministrijām tām piešķirto valsts budžeta līdzekļu ietvaros izstrādāt tiesību aktu projektus atbilstoši šā rīkojuma 5.punktā minētajam plānam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Valsts kase, izvērtējot Latvijas Administratīvo pārkāpumu kodeksā (turpmāk – LAPK) 159.,159.², 159³. un 166.6pantā minētos administratīvos pārkāpumus, ir secinājusi, ka LAPK 159.² panta pirmās daļas prasības arī turpmāk saglabājamas administratīvo pārkāpumu sistēmā un tāpat kā LAPK 236.**5** pantā noteikts, arī turpmāk tās izskatīs Valsts kase. Savukārt, LAPK 159.pants turpmāk saglabājams administratīvo pārkāpumu sistēmā tikai Valsts ieņēmumu dienesta kompetences jautājumu ietvaros, jo uzraudzību un kontroli par nodokļu un tiem pielīdzināto maksājumu nomaksu veic Valsts ieņēmumu dienests, bet LAPK 166.6panta prasības, izņemot par pārskatu sniegšanu Valsts kasei, turpmāk saglabājamas administratīvo pārkāpumu sistēmā tikai Valsts ieņēmumu dienesta, Korupcijas novēršanas un apkarošanas biroja un Centrālās statistikas pārvaldes kompetences jautājumu ietvaros, nevis Valsts kases kompetences jautājumos.  Līdz šim Valsts kase nav piemērojusi administratīvos sodus pēc LAPK 159.²panta otrās daļas un turpmāk LAPK 159.²panta otrās daļas prasības nav saglabājamas administratīvo pārkāpumu sistēmā. LAPK 159.3 panta prasības turpmāk nav saglabājamas administratīvo pārkāpumu sistēmā, jo izvērtējot tās pēc būtības, fakta konstatēšana par saistībām, ko uzņēmusies valsts budžeta iestādes amatpersona, un kas pārsniedz Valsts kases piešķirto asignējumu, valsts budžeta izpildes aspektā nav aktuāls. Valsts budžeta izpildē tiek nodrošināta faktiskās izpildes atbilstība piešķirtajiem asignējumiem atbilstoši normatīvajiem aktiem par asignējumu piešķiršanas un izpildes kārtību (Valsts kase nodrošina, ka valsts budžeta izpildītājs veic izdevumus piešķirto asignējumu ietvaros).  Likumprojektā “Administratīvo pārkāpumu procesa likums” 317.panta pirmās daļas 20.punktā Valsts kase ir norādīta kā kompetentā iestāde Administratīvo pārkāpumu procesa likumā noteikto sodu piemērošanai. Ievērojot Ministru kabineta 2013. gada 4. februāra rīkojuma Nr. 38 „Par Administratīvo sodu sistēmas attīstības koncepciju” 3.punktu un Valsts kases rīcībā esošo statistiku par administratīvajiem pārkāpumiem budžeta un finanšu vadības jomā, tika izvērtēti visi kompetencē esošie administratīvie pārkāpumi atkarībā no: 1) nodarījuma bīstamības;2) sabiedriskā kaitīguma;3) nodarījuma sekām;4) nodarījuma aktualitātes;5) nodarījuma attiecināmības uz publiski tiesiskajām attiecībām. Projekts paredz papildināt likumu ar 49.pantu un 50.pantu. 49.pantā ir paredzēta administratīvā atbildība **par Valsts kasei laikā neiesniegtu pārskatu** saskaņā ar šā likuma prasībām un sods par Likuma par budžetu un finanšu vadību prasību neievērošanu.  Projektā paredzētie administratīvā pārkāpuma sodi:- brīdinājums;- naudas sods no četrpadsmit līdz septiņdesmit naudas soda vienībām.  Administratīvo pārkāpumu sastāvu aktualitāte ir analizēta, izvērtējot statistikas informāciju par konstatētajiem administratīvajiem pārkāpumiem iepriekšējos gados.  Valsts kases pārvaldnieks 2015.gadā par LAPK 159.²panta pirmās daļas neievērošanu pašvaldības vadītājiem ir izteicis trīsbrīdinājumus, bet 2016.gadā – vienu brīdinājumu. Ņemot vērā to, ka, LAPK 159.² panta pirmās daļās neievērošana aizskar ar normatīvajiem aktiem noteikto tiesisko regulējumu pārskatu iesniegšanā, lai nodrošinātu pilnīgas un objektīvas informācijas par budžeta izpildi saņemšanu Likumā par budžetu un finanšu vadību noteiktajā termiņā, ir jāsaglabā administratīvie sodi (brīdinājums vai naudas sods), kas nodrošinātu, ka administratīvo pārkāpumu subjekts ievēro normatīvajos aktos noteikto kārtību. Nav pamatojuma paplašināt pašreiz spēkā esošu naudas soda apmēru un projekta 49.pantā noteiktais naudas sods (noteiktā naudas summa, kas administratīvi sodītajam budžeta finansētas institūcijas vadītājam vai budžeta nefinansētas iestādes vadītājam (t.sk. pašvaldības vadītājam) jāmaksā par izdarītu administratīvo pārkāpumu) ir saglabāts atbilstoši LAPK 159.² panta pirmajā daļā noteiktajam naudas soda apmēram (no septiņdesmit līdz trīssimt piecdesmit *euro*), tos pārvēršot Administratīvo pārkāpumu procesa likumprojektā noteiktajās naudas soda vienībās (vienas naudas soda vienības vērtība ir pieci *euro*).  Projekta 50.pants paredz, ka administratīvo pārkāpumu procesu par šā likuma 49.pantā minētajiem pārkāpumiem veic Valsts kase, t.i. izskatīt administratīvo pārkāpumu lietas un piemērot administratīvos sodus Valsts kases vārdā ir tiesīgs Valsts kases pārvaldnieks un viņa vietnieki. Projekta administratīvā pārkāpuma subjekti – budžeta finansētu institūciju, t.sk. pašvaldību vadītāji un budžeta nefinansētu iestāžu vadītāji. Saskaņā ar Likumu par budžetu un finanšu vadību budžeta finansētas institūcijas ir budžeta iestādes, no valsts budžeta daļēji finansētas atvasinātas publiskas personas, visi pilnīgi vai daļēji tieši no valsts budžeta finansēti komersanti, biedrības vai nodibinājumi. Budžeta iestādes ir valsts vai pašvaldības iestāde, atvasināta publiska persona, kuru pilnīgi finansē no valsts vai pašvaldības budžeta, kā arī pašvaldības aģentūra. Budžeta nefinansētas iestādes ir Ministru kabineta locekļa padotībā esošas tiešās valsts pārvaldes iestādes, kuras pilda noteiktas valsts pārvaldes funkcijas vai uzdevumus un kuru darbība pilnībā, izņemot šajā likumā paredzēto gadījumu, tiek finansēta no to ieņēmumiem par sniegtajiem maksas pakalpojumiem un citiem pašu ieņēmumiem, dāvinājumiem, ziedojumiem un ārvalstu finanšu palīdzības.  Nodarījuma sekas ir ievērojamas – ja budžeta finansētas institūcijas un budžeta nefinansētas iestādes vadītājs (piemēram, pašvaldības vadītājs) ir pieļāvis normatīvo aktu prasību pārkāpumu, neiesniedzot noteiktajā termiņā gada pārskatu, tad (pašvaldības) gada pārskatu iesniegšanas termiņa kavējums apdraud savlaicīgu un kvalitatīvu saimnieciskā gada pārskatu sagatavošanu un iesniegšanu Valsts kontrolei līdz pārskata gadam sekojošā saimnieciskā gada1.jūlijam atbilstoši Likuma par budžetu un finanšu vadību 32.panta pirmajā daļā noteiktajam. Projekts ir sagatavots ievērojot Ministru kabineta 2014. gada 22. aprīļa sēdes protokola Nr.24 26.§ informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) minētās prasības un rekomendācijas. Projekta pieņemšana nodrošinās informatīvajā ziņojumā minēto nostādņu ieviešanu un Ministru kabineta 2013.gada 4.februāra rīkojuma Nr.38 “Par Administratīvo sodu sistēmas attīstības koncepciju” 9.punkta izpildi. Projekta spēkā stāšanās paredzēta vienlaicīgi ar Administratīvo pārkāpumu procesa likumu. |
| 3. |  Projekta izstrādē iesaistītās institūcijas | Valsts kase, Finanšu ministrija.Likumprojekts ir izvērtēts Tieslietu ministrijas Latvijas administratīvo pārkāpumu kodeksa pastāvīgās darba grupas sanāksmē, un ieteikumi ir ņemti vērā. |
| 4. |  Cita informācija | Projektā paredzētie pasākumi tiks īstenoti piešķirto budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Projekts attiecas uz Finanšu ministriju, Valsts kasi, budžeta finansētas institūcijas un budžeta nefinansētas iestādes vadītājiem (t.sk. pašvaldību vadītājiem). |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, publicējot uzziņu par projekta izstrādes uzsākšanu Finanšu ministrijas mājas lapā šā gada 4.jūlijā. |
| 2. | Sabiedrības līdzdalība projekta izstrādē | Projekts šo jomu neskar . |
| 3. | Sabiedrības līdzdalības rezultāti | Projekts šo jomu neskar. |
| 4 | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Valsts kase, Finanšu ministrija. |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem.  | Projekta izpilde neietekmēs pārvaldes funkcijas un institucionālo struktūru. |
|  3. |  Cita informācija |  Nav |

Finanšu ministre D.Reizniece-Ozola

A.Sticere

Tālr.67094226, Anna.Sticere@kase.gov.lv

Ž.Zvaigzne

67083976, Zanete.Zvaigzne@fm.gov.lv